هامیمیزا معلومدور کی، ۲-جی دونیا محاربهسی ۱۹۳۹-۱۹۴۵-جی ایللری احاطه ائدیب. اولجه هروشیما، داها سونرا ناگاساکی یاپونییانین ۲-جی دونیا محاربهسینده مغلوبیتینه و داها سونرا تسلیم اولماسینا سبب اولموشدو. لاکین بعضیلری اوچون دؤیوش بیتمیش ساییلمیردی...
آخار .آذ خبر وئریر کی، یاپون ایمپئراتوروندان آلدیغی امر و بیراز دا شخصی آمبیسییالاریندان دولایی اوردویا منسوب هیروو اونودا آدلی عسگر تسلیم اولمادی و اونون بو محاربهسی ۱۹۷۴-جو ایله قدر داوام ائله دی.
عائلهسی اونون اؤلدویونو دوشونهرک ۱۹۵۹-جو ایلده سیموولیک بیر مزار بئله حاضیرلاتدیریر. آنجاق اونودا ۳۰ ایل سونرا ائوینه دؤنمه یی باجاریر.
۲۲ یاشلی یاپون عسگری هیروو اونودا فیلیپپیندهکی لوبانق آداسیندا تعیین ائدیلیر. صحبت ۱۹۴۴-جو ایلدهن گئدیر و بو زامان دؤیوشون ان قیزغین دؤورو ایدی.
اونا و کومانداسینا وئریلهن دیگر تاپشیریق ایسه داها دا چتین ایدی: دوشمنه اصلا تسلیم اولمایین، لازیم گلرسه اؤز حیاتینیزا سون قویون.
۱۹۴۵-جی ایلین فئورالیندا موتتفیق قوهلره عایید عسگرلر آدایا گلیر. یاپون عسگرلرینین چوخو یا تسلیم اولماغی، یا دا اؤزونو اؤلدورمه یی سئچیر.
آدادا اونودا و داها ۳ یاپون عسگری وار ایدی. اونلار گؤزله نیلدیی کیمی تسلیم اولماغی رد ائدیرلر. آنجاق اؤزلرینی ده اؤلدورمورلر. تپهلرده مسکونلاشاراق موباریزهلرینی پارتیزان حرکاتی فورماسیندا داوام ائتدیریرلر. یاشایا بیلمک اوچون آدادا یئتیشهن بانان، هیندیستان قوزو ایله قیدالانیرلار.
۱۹۴۵-جی ایللرین سونلاریندا دؤیوشون بیتدیینی طییارهلردن آتیلان بروشورلردن اؤیرهنیرلر. او بروشورلرده اونلارین تسلیم اولمالاری طلب ائدیلیردی. یاپون عسگرلر دوشونهرک قرار وئریرلر: بروشورلر اونلاری آلداتماق اوچون، دؤیوشمکدن ایمتینا ائتمهلری اوچون آتیلیردی. بو فیکره اینانان اونودا و دیگر ۳ عسگر دؤیوشون بیتمهسینه رغمهن موباریزهیه داوام ائدیرلر.
۱۹۵۰-جی ایلده اونلاردان بیری تسلیم اولور. ۱۹۵۴-جو ایلده ایسه آدادا آپاریلان آختاریش عملیاتی زامانی اونلاردان داها بیری اؤلدورولور.
یالنیز اونودا و کینسیچی کوزوکا حیاتدا قالماغی باجارمیشدی. کوزوکا ۱۹۷۲-جی ایلده پولیس طرفیندن وورولور. بوندان سونرا تکباشینا قالان اونودا لونانقدا یاشایان بیر افسانهیه چئوریلیر.
گنج ماجراچی نوریو سوزوکی زامانینی اونودانی تاپماغا حصر ائدیر. نهایت ۱۹۷۴-جو ایلین ۲۰ فئورالیندا اونودا و سوزوکی لوبانق مئشهلریندن قاچیر. اونلار بو زامان ایکی صادق دوستا چئوریلیرلر.
سوزوکی اونودایا یاپونییانین اونون اوچون ناراحات اولماسیندان بحث ائدیر. آنجاق اونودا قرارلی ایدی. یوکسک روتبهلی بیریندن امر گلمهیهنه قدر تسلیم اولمایاجاقدی. سوزوکی بوندان سونرا یاپونییایا قاییدیر. حکومتله علاقه ساخلاییر و اونودانین کوماندیری یوشیمی تنیقوچینی تاپیر. سوزوکی و تانیقوچی بیرلیکده ۹ مارت ۱۹۷۴-جو ایلده لوبانقا گلیر.
قارشیلاشدیقلاری زامان تانیقوچی اونودایا گؤزلهنیلن امری وئریر. بئلهلیکله اونودانین ۳۰ ایل داوام ائدن مباریزهسی سونا چاتیر. اوچ گون سونرا اونودا فیلیپپینین پرئزیدئنتی فئردیناند مارکوسون حضوروندا قیلینجینی وئرهرک تسلیم اولور و ۳۰ ایل بویونجا آدادا ائتدیکلر اوچون عذر ایسته ییر. اونودا ۳۰ ایل ایچینده تقریباً ۳۰ نفری اؤلدورموشدو.
بوندان سونرا یاپونییایا گئری دؤنهن اونودا قهرمان کیمی قارشیلانیر. لاکین خالقین افسانهسی آرتیق یاپونییادا یاشاماق ایستمه دیینه قرار وئریر و برازیلییایا گئدیر. ۱۰ ایل بورادا قالدیقدان سونرا یئنیدن یاپونییایا قاییدیر و بیر مکتب آچاراق چتین شرطلر آلتیندا نئجه حیاتدا قالماق لازیم اولدوغونو اؤیرهدیر. اونودا ۲۰۱۴-جو ایلده اؤلور. بو زامان اونون ۹۱ یاشی وار ایدی.
بس نوریو سوزوکییه نه اولور؟ نوریو سوزوکی ده آزی اونودا قدر ماراقلی بیر آدام ایدی. ۱۹۸۶-جی ایلده هیمالای داغیندا قار آدامی افسانهسی کیمی تانینان یئتینی آختارارکهن قار اوچقونو آلتیندا قالاراق حیاتینی ایتیریر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab